經數:一八二四

經名:中觀論疏卷第二本

頁數:二一

上	欄

故也. 但觀空不證雖是□和而從波若受名

沒其巧稱. 但取涉有不著故名□和. 此解與

智度論同. 智度論釋譬喩品云. 波若將入畢

竟空無諸戱論. □和將出畢竟空嚴土化人.

淨名等經及釋僧肇大同此意

問直觀空爲波若. 於空不證爲方便者亦直

照有名爲波若. 取照有不著名曰□和. 答以

羅什意釋者觀空不證. 雖是□和而從波若

受名沒其巧稱. 亦照有之義雖是波若從□

和受名沒其波若之稱. 而從方便則受名. 而

肇師正用斯意. 故云. 直達法相名之爲慧照

空不證涉有不著. 二巧之義名曰□和. 問亦

得直照空義名爲波若. 照空不證. 及以照有

幷涉有不著. 此之三義皆是□和耶. 答亦有

斯義波若直照諸法實相. 故名爲體. 體卽無

二. 方便卽是波若之巧用. 用有多門. 一能照

空不證於空義. 此一巧也. 次觀空 卽能照有.

此二巧也. 三涉有復能無著. 此三巧也. 總此

諸巧悉名方便. 故用金爲體. 金上諸巧皆名

方便問此與前釋相違. 云何會通. 答合照空

有皆名波若. 卽合取二巧皆名方使. 卽波若

具照空有. 方便具空有二巧. 故以波若名慧.

卽慧有二照. 方便無有慧名. 故但稱二巧. 此

就二照二巧釋之. 若直照實相名波若. 取觀

空不證及照有不著悉是波若之用. 故皆名

方便. 此就體一用多門釋. 此皆合離適時衆

義無違. 異文皆會. 雖三種不同猶一意耳. 問

若淨名經以二慧爲法身父母者. 何故瓔珞

經以二諦爲父母耶. 答若以二慧名爲佛二

中	欄

慧由二諦而生. 卽以二諦爲父母. 若言二慧

生佛故以二慧爲父母. 二慧復由二諦而生

師二諦爲祖父母. 二諦復由八不而正卽八

不爲祖中之祖. 故八不爲衆敎之宗歸群聖

之根本顯在於斯. 得失門第三. 問八不但是

衆聖之得源. 亦是群生之失本. 答悟無生卽

有三乘衆聖. 迷八不卽有六趣. 紛然故涅槃

云. 是一味藥隨其流處有六種味. 一味藥者

卽卽中道佛性. 中道佛性不生不滅不常不

斷卽是八不. 故知. 失於八不有六趣紛然. 問

云何失於八不有六趣紛然. 答以不悟八不

卽不識二諦. 不識二諦卽二慧不生. 二慧不

生卽有愛見煩惱. 以煩惱故卽便有業. 以有

業故卽有生老病死憂悲苦惱. 故知. 失於八

不有六趣紛然. 問得失八不凡有幾人. 答且

據二門各有四種. 失人四者一鈍根起愛衆

生. 二利根起見外道. 三卽此愛見衆生□心

學佛小乘之敎. 但薄福鈍根遂成三失. 一得

語不得意. 聞說小乘名. 故云得語. 不知說小

通大. 守指忘月. 故名失意. 二者語意俱失. 如

智度論呵迦○延云. 是語非大乘中說. 亦三

藏所無. 蓋是諸論義師自作此說耳. 三者保

執小乘遂謗方等. 如五百部. 爲執諸法有決

定相. 不知佛意爲解脫. 故聞畢竟空如刀傷

心. 四者卽此小乘人□心學大乘亦有三失.

一得語不得意. 聞說大作大解成有所得大.

不知是因緣假名小大爲表非大非小. 故名

爲失. 二者語意俱失. 於大乘中種種推斥非

三藏義. 亦方等所無. 三者保執大乘遂撥無

下	欄

小. 如法華論釋藥草喩品破菩薩病. 以菩薩

聞道理有一無有二乘遂撥無小. 雖一地所

生一兩所潤而諸草木各有差別. 道理乃唯

有大不妨於緣成小. 而菩薩遂撥無小守實

喪權. 故名爲失. 此之四人□不悟八不中道.

不發生正觀. 故成四種失. 雖有四失合成三

迷. 初之一失有顚倒病不知是病. 不知救治.

次之一失知其是病欲心救治. 但服邪藥卽

舊病不除更增新病. 後之二失知其是病心

於救治. 但無方便服於甘露遂成毒藥. 亦舊

病不除更起新病. 雖有四失合成二過. 初之

二失自樹起迷. 後之二失學敎成病. 初二人

異者初鈍根起愛. 後利根起見. 又初人但有

一失. 後人失中更復起失. 所以然者有此身

心. 已名爲失. 而復推斥成九十六種異. 故去

城逾遠. 岐路逾多. 故法華經以此二人喩毒

□惡鬼也. 問八不具於二諦. 小乘人知諸法

生得於世諦. 云何言失. 答世諦是因緣無生

緣. 而小乘之流執成性生故失於世諦. 尙失

世諦. 肉第一義耶. 問方廣道人學於大乘. 明

一切法不生不滅畢竟空應得八不. 云何言

失. 答八不無生者蓋是因緣生無生. 不壞生

而說無生. 而方廣之流執無生而失生. 旣失

無生生亦失生無生. 卽俱壞二諦. 問如來出

世正爲何人. 龍樹後興復斥何病. 答通而言

之佛□爲四人. 是故出世. 但佛未出世唯有

前之二人. 爲破此二人故說五乘之敎. 此二

人中有無聞非法者. 以人天善根而成就之.

有三乘根性者說三乘之敎. 龍樹出世雖通爲

經數:一八二四

經名:中觀論疏卷第二本

頁數:二二

上	欄

四人. 此論正爲大小乘人故申大小兩敎. 傍

爲前二人也. 又佛雖說五乘之敎意在大事

因緣. 四依雖申大小兩敎. 意歸一極令悟中

道發生正觀. 次明得四人者. 如前所明觀中

道者凡有四種. 中道卽不生不滅八不義也.

下智觀故得聲聞菩提. 中智觀故得緣覺菩

提. 上智觀故得菩薩菩提. 上上智觀故得佛

菩提. 菩提云智. 卽是因中發觀. 故成於四人

此論合四人爲二. 前二十五品令因中發觀得

佛及菩薩菩提. 後之二品令二乘人因中疑

觀得二乘菩提. 故後品云. 前已聞大乘法入

第一義. 今欲聞聲聞法入第一義. 第一義卽

是中道. 但悟有淺深. 猶如三狩. 故成[&FFFF]#品. 問

若三乘同觀中道. 卽三乘人同稟八不. 何故

經文云爲聲聞人說十二因緣生滅. 爲菩薩

說十二無生滅耶. 答大明聲聞凡有二種. 一

者得於人空不得法空. 不得法空故有十二

相生. 知無有我. 故入第一義. 大士具得二

空非但無我. 亦無十二. 故入第一義. 故異於

彼二乘. 二者聲聞之人具得二空. 但聲聞前

有十二而折之. 令空方入第一義. 菩薩知十

二本自不生. 今亦無滅故入第一義空. 如智

度論釋大小二空. 聲聞分折人法故人法空.

菩薩知人法本性自空. 雖有折法及本性不

同. 而同明入於空義. 以同入空義故三乘同

入第一義. 有折法不折法故聲聞名於生滅

觀菩薩名無生滅觀. 問同入空者空義有異

以不. 答玄義中具釋. 今略明一句. 智度論云.

二乘名但空. 菩薩名不可得空. 二乘但住於

空名爲單空. 大士知空亦復空名不可得空.

中	欄

智度論又云. 二乘得二空如毛孔空. 大士得

二空如十方空也. 正宗門第四. 問前言二諦

由八不而正. 請爲陳之. 答由八不故世諦成

中道. 卽世諦義正. 由八不故眞諦成中道. 卽

眞諦義正. 由八不故二諦合成中道. 卽二諦

合正. 以三種正故十二部經八萬法藏一切

敎正. 以一切敎正故卽發生正觀戱論皆滅.

卽便得道. 以斯義要故八不在初. 是以論主

因八不定佛法偏正也. 問何故三種正而一

切正耶. 答三世十方諸佛所說法皆依二諦

以二諦總攝一切佛法. 二諦旣正. 豈非一切

正耶. 問論主何故以八不正佛敎耶. 答爲三

種人學於二諦皆墮偏邪. 一者如五百部等

執心性有卽世諦墮性有. 故成偏邪. 二者方

廣執定性空卽眞諦墮在偏邪. 爲破此二偏

故申因緣空有爲二諦. 卽二諦始正. 三者卽

世所行亦云. 有三種道. 世諦明不常不斷

中道. 眞諦明不生不滅中道. 二諦合辨非眞

非俗中道. 但考責三中. 皆不成中墮在偏邪.

故今對此偏邪明八不. 正於二諦成三種中

道. 故三中得正. 問八不 卽是二諦. 云何以

八不正於二諦. 答八不雖卽是二諦. 卽說有

無以爲二諦不言八不. 而稟敎之流聞有無

二邊墮斷常. 故不成中道. 若言二諦不生不

滅不常不斷. 卽知. 二諦便是中道. 故將八

不釋成二諦. 問云何將八不釋成世諦中道.

世諦義正耶. 答一師語多對他而起. 他有有

可有卽有空可空. 有有可有不由空故有. 若

有空可空不由有故空. 今無有可有卽無空

下	欄

可空. 無有可有由空故有. 無空可空由有故

空. 故以空有爲世諦. 有空爲眞諦. 空有爲世

諦. 世諦卽是因緣假有. 因緣假有卽是因緣

假生因緣假滅. 因緣假生不可定生. 因緣假

滅不可定滅. 不可定生故無性實之生. 不可

定滅故無性實之滅. 故不生不滅爲世諦中

道. 問師云. 假生不生. 假滅不滅. 不生不滅

名世諦中道. 此乃是不於假生. 云何不性生

耶. 答師云假生不生此有三意. 若明二諦俱

無生義者卽假生不生. 此明無有性實之生

義耳. 非是不於假生也. 二者自有假生不生.

卽不於假生. 爲世諦中道. 此用眞諦之假爲

世諦之中. 具如上釋也. 三者明此假生卽是

不生. 若安不生置於眞諦生自在世諦. 此乃

是眞俗二見耳. 問世諦無性實生滅云何是

中道耶. 答世諦若是性實生滅卽墮偏邪不

成中道. 以世諦遠離性實偏邪故成中道. 問

性實生滅云何名偏邪. 答以生定生卽生是

常生. 滅若實滅故滅成斷滅. 故性實生滅卽

是偏邪. 問離性生滅但成世諦中道. 亦成世

諦假名耶. 答卽一性實之執具於二義. 以性

實是偏義故障於中道. 以自性義故障於假

名. 能障一惑旣具二義. 所障世諦中假亦然.

以有不自有故有是假有. 卽此假有遠離二

邊. 故稱中道. 問若爾中假何別. 答論云. 亦

爲是假名. 亦是中道義. 故更無二體約義不

同耳. 問若爾攝山大師云何非有非無名爲

中道. 而有而無稱爲假名. 卽體稱爲中. 用卽

是假. 云何無別. 答此是一往開於體用. 故體

經數:一八二四

經名:中觀論疏卷第二本

頁數:二三

上	欄

稱爲中. 用名爲假. 問大師何故作是說. 答論

文如此. 故大師用之. 四諦品云. 衆因緣生法

我說. 卽是空. 亦爲最假名. 亦是中道義. 長行

釋云. 以遠離二邊故名中道. 爲衆生故以假

名說. 中道爲體不可說其有無. 用是有無故

可得假說. 故以非有非無爲中. 而有而無爲

假. 蓋是一途論耳. 若辨三中三假卽中假常

通. 後當具說也. 問何等是性實生滅. 答略

明四種人計. 一者世間所說. 但就耳目所見

地水和合卽外物生. 父母和合有內法起. 以

其決定有內外法生故名性實. 二者諸外道

所計無因邪因決定有生. 亦名性實. 三者小

乘之人執未來定有性生. 從於未來起來現

在. 故名爲生. 亦是性實. 四者有所得大乘

學人雖言諸法是假. 決定有生可生. 卽生不

因滅故生成自性. 如此四種性生□障如來

因緣世諦. 論主出世破此四人性實之執. 申

明世諦是因緣假名. 故世諦始成中道也. 問

世諦破此性實生滅是性空義以不. 答卽是

性空也. 以如是等性畢竟空寂五眼不見故

名性空. 問爲是本性空. 爲是破性空. 答具

二義也. 此性本來空寂. 非破故空名本性空.

如謂二爲水. 水本性空. 若據妄謂之情名爲

性執. 就其心此性執不可得名破性空也. 問

旣是性空. 云何稱中道耶. 答空無二邊. 故

稱中道. 問卽此亦得明. 非有非無中道以不.

答以空無性實故不可爲有. 有因緣假名. 故

不可爲無. 此卽合中與假皆是中道. 問此出

何處. 答涅槃經云. 亦有亦無名爲中道. 卽

中	欄

是其事. 又涅槃云. 無生死不可爲有. 有常

樂我淨不可爲無. 如此之類其義非一. 問云

何用此以爲中道. 答中是正義. 明無性實有

於假名. 在義始正. 故稱爲中. 問性空有幾種.

答論性空有四種. 一者計有空性名爲性空.

此從所執立名. 二者破外人性實故名性空.

三者此性執本自空名本性空. 四者因緣本

性自空名爲性空. 此性空卽是佛性波若實

相之異名耳. 二乘人不見性空者不見此性

空. 此以體爲性. 非性執之性. 問二諦俱不生.

俱不空. 俱如俱絶. 俱性俱空. 性空何異. 答

猶一義耳. 無性假兩生故俱不生. 世諦不說

性生. 眞諦不說假生. 名俱不說. 二諦絶假

實兩生名爲俱絶. 絶卽是如. 故云俱如. 問

何故初就不生不滅明中道耶. 答隨寄一門

冀得諸悟. 不應苟責所由. 必欲尋之非無

深致. 世諦雖具萬化. 但因果相生是衆義大

宗立信之根本. 因果若成卽一切皆成. 因果

若壞卽一切皆壞. 今欲正世諦因果相生之

義. 是故命初就不生不滅論世諦中道. 問何

以知欲破邪偏因果正世諦因果耶. 答靑目

釋不生卽出內外論師九種因果. 皆悉不成.

故知. 就因果以明世諦中道. 問何故不言不

因不果如涅槃十不耶. 答今欲以無生滅正

世諦因果. 故不得發旨卽明非因非果. 問旣

說不生不滅便足. 何故復說六事. 答利根者

聞初卽悟. 不須更說. 所以然者以世諦無性

實生滅卽病無不破. 了因緣假名生滅卽正

無不顯. 故不須更說六事. 但爲鈍根未悟宜

下	欄

轉勢演之. 又根性不同受悟非一. 自有聞不

生不滅不悟. 聽不常不斷便了. 故更趣異緣

宜開別敎. 如淨名三十餘菩薩說不二法門.

又如曇無蝎菩薩說六百萬億波若之門. 問

已知. 更說界門今何故. 次不生不滅明不常

不斷. 答略有三義. 一者成前世諦破性生滅

義. 所以世諦破性實生滅者. 良由實生卽墮

常. 實滅卽墮斷. 是故世諦破實生滅也. 二者

顯成世諦中道義. 所以世諦假生假滅是中

道者. 良由假生非定生故不常. 假滅非定滅

故不斷. 不斷不常故名中道. 故擧不常不斷

釋成世諦中道也. 問不常不斷旣是中道. 不

生不滅亦是中道. 云何以中道顯中道. 答就

不生不滅明世諦中道義卽不顯. 若就不常

不斷明於中道在義易彰. 所以然者以經論

之中多就不常不斷明中道. 涅槃師子吼品

云. 衆生見起凡有二種. 一斷二常. 如是二

見不名中道. 無常無斷乃名中道. 此論業品

云. 此論所說義離於斷常. 以經論多就不常

不斷明中道其義顯彰. 其言易信. 故擧不常

不斷釋成中道. 三者上雖言世諦因果相生

是假生滅. 非實生滅. 此乃離性實之過. 猶

未勉因中有果無果之失. 所以然者旣稱假

生. 或可謂因中有果故假生. 或是因中無果

故假生. 故今明假名因果相生不得有無. 若

如僧□計因中有異故生. 卽是常義. 如百論

云. 種種果生時種種因不失. 不失者常是有

不可失滅. 故名爲常. 衛世師執因中無果. 故

名爲斷. 以因中無果因滅於前. 果生於後. 故

經數:一八二四

經名:中觀論疏卷第二本

頁數:二四

上	欄

名爲斷. 佛法內薩婆多明三世有. 卽是本果

性在未來. 從未來至現在. 從現在謝過去. 三

世常有. 故名爲常. 僧祇部二世無義. 以本

無今有已有還無故是斷滅. 今明. 因緣因果

不可定有. 不可定無. 故是不斷不常. 名爲中

道. 且如涅槃師子吼品說也. 次明不一不異

者. 世諦雖離性實生滅及決定斷常. 猶恐墮

於一異. 如僧□與大衆部明因果一體. 衛世

與上座部明因果異體. 如如一異□壞世諦

因果中道. 故次明不一不異. 問世諦因果云

何不一不異耶. 答觀法品云. 衆因緣生法不

卽因. 不異因. 以因果不同能所二義何得爲

一. 因名果因. 果名因果. 云何得異. 故稱中

道. 次不來不出者惑病無窮. 不可備擧. 世諦

中道無量. 亦不可具明. 今更以二門頒其大

要卽病無不破. 中無不顯. 惑者雖聞上六不

而終謂決定有果. 旣決定有果. 若從外來必

從內出. 故次明不來不出. 如計衆生苦樂萬

物生滅皆從自在天來謂外來義. 復有外道

計苦樂之果皆是我之自作我之自受. 故名

內出. 復有宿作外道. 如須跋之流. 計苦樂

之果皆從往因. 不由現緣爲內出義. 復有外

道. 謂男女和合生於衆生. 四大共聚以生外

物名爲外來. 此以因爲內. 以緣爲外. 又如

毘曇計木有火性. 從於性火以成事火爲義.

出義. 成論明木無火性. 但假緣生爲外來義.

若計有內火性復假外緣. 卽具計來出. 今明

如此來出皆壞世諦因果. 是故次明不來不

出. 問世諦因果云何不來不出耶. 答因緣因

中	欄

果不可內外. 故名中道. 所以然者論云. 衆

因緣生法以果不偏在因故不空. 不偏在緣

故不外. 淨名云. 法不屬因. 不在緣. 故以不

佛在二邊故稱中道. 問何故但說八事. 答八

事四對. 一一相對病無不破. 中無不顯. 卽義

無不足. 但以四對歷破衆計. 歷明中道於義

略圓. 故但說八也. 次明眞諦具八不. 明眞

諦中道者以空有爲世諦. 有空爲眞諦. 以空

有爲世諦世諦則是假生假滅. 對世諦假生

明眞諦假不生. 對世諦假滅明眞諦假不滅.

不生不滅爲眞諦中道. 問何以知二諦俱無

生耶. 答瓔珞經佛母品云. 二諦者不一不二

不常不斷不來不出不生不滅. 故知. 八不具

二諦也. 此論明大小二人俱亡失二諦. 小乘

執有撥空. 故失於眞諦. 大乘人執空排有. 故

失於世諦. 接此二失仍牒八不. 故知. 八不具

足二謗. 又大乘人執畢竟空無有世諦. 旣失

世諦亦失第一義諦. 是故今明雖畢竟無生

而有二諦. 問但應直明二諦. 何故乃明二諦

俱無生耶. 答直明空有二諦者. 容謂還具取

前大小二人所明空有. 合成二諦. 此卽偏病

不破中道不顯. 故今明二諦俱無生卽雙破

二偏. 具明中道. 所以然者以世諦無生故破

於性生. 卽小乘執性有此病得除. 以眞諦無

生明因緣生宛然卽是無生. 故大乘偏空病

息. 故知. 二諦無生□破兩病. 又以世諦無性

生. 有因緣假生故世諦成中道. 眞諦無假生.

明因緣假不生眞諦成中道. 以具得顯二中

道. 所以明二諦俱不生. 又由來但明一諦生.

下	欄

一諦不生. 欲對破彼計. 故明二諦俱無有生.

又明二諦俱不生者. 欲示一切法本來畢竟

無生. 令一切衆生悟無生忍. 故明二諦俱無

生. 所以然者夫心若有生卽有所依. 有所依

卽有所縛. 有所縛不得離生老病死憂悲苦

惱. 尙不得二乘. 何肉佛道. 苦心無生卽無

所依. 離一切縛卽便得中道. 故五十二賢聖

皆就無生觀內分其階級. 初信諸法本性無

性故名十信. 稍析伏生心令不起動念. 故名

爲伏忍. 卽三十心人. 以折伏生心不起動念

卽無生稍明. 順諸法無生不墮於生. 故名爲

順忍. 初地至六地也. 生心動念不復現前. 無

生現前故名無生忍. 七地至九地也. 生心動

念畢竟寂滅. 無生妙語了了分明. 故稱寂滅

忍. 十地等覺妙覺地也. 以階級無階級唯一

無生觀. 無階級階級故有五十二位不同. 所

以五十二位□作無生觀者. 良由二諦本來

無生. 故因二諦無生發無生觀. 如涅槃云. 十

二因緣不生不滅能生觀智. 卽知. 八不是五

十二賢聖之根本也. 問云何五十二賢聖分

悟二諦無生. 答以了世諦故一切性實有所

得心畢竟不生. 以了眞諦故知因緣生卽無

生. 於一切假生不復生心動念. 總攝生病無

出假實. 於此二處不復動念. 卽悟無生法忍.

故有一切賢聖也. 問世諦破性生滅明不生

不滅. 眞諦破假生滅明不生不滅以不. 答正

意則不然. 世諦破實生滅明不生不滅. 眞諦

明假生宛然卽是無生. 故不破也. 所以經云.

不壞假名而說諸法實相. 論云. 因擧生法我

經數:一八二四

經名:中觀論疏卷第二本

頁數:二五

上	欄

說卽是空. 若破假生滅者卽違此經論. 問何

故破性生辨無生. 而假生卽是無生. 答諸法

畢竟無有性生. 故五眼不見. 但顚倒橫謂言

有. 所以須破性生旣竟. 始得辨因緣假生. 爲

佛菩薩世諦. 此因緣假生爲佛眼所見. 云何

破因緣世諦耶. 但因緣生卽寂滅性故名爲

眞諦無生. 爲眞諦中道. 問舊何得云世諦破

性生. 眞諦破假生耶. 答此據假病爲言耳. 本

對性立假. 而惑者復決定謂道理有此假. 故

成假生病. 今破此假生病故言破假耳. 而不

破因緣無所得假. 故二諦俱破性假凡有二

義. 若世諦破性卽破而不收. 眞諦破假亦破

亦收. 破其能迷之情收取所惑之假. 故但除

其病而不除其法. 亦有二門. 一無法可除. 卽

破性實之法. 二但除能迷之情. 不除所迷之

法. 卽眞諦破假義也. 問若因緣假生卽是無

生故不破者. 亦因緣性生卽是無生. 亦應

不破. 答因緣性如佛性法性等. 此猶是假義

耳. 今取有所得生. 是性生故生. 不得是無生.

如此之性卽但破不收. 問何人執假生. 而言

眞諦破假生. 答有二種人. 一者不空假名二

諦. 二者空假名二諦. 爲此二人故明眞諦破

假. 不空假人謂世諦空無性實生. 而假生不

可空. 爲此人故明世諦因緣. 假生卽是無生.

何處有此假法不空. 若有此假法不空者. 須

破此假法也. 問卽此不空假名義. 亦得是今

世諦中道以不. 答亦有斯意. 汝云. 空無性

實故是眞諦. 有於假法名爲世諦. 此二諦猶

是今之世諦義耳. 以世諦是因緣假名. 無有

中	欄

性實之法. 云何乃用世諦之空. 爲眞諦空耶.

問觀由來義亦同今說. 世諦是三假. 卽無復

性實. 眞諦是四絶. 卽不復有三假. 此亦是

二諦破假實義. 與今何異也. 答淺深門自當

具釋. 由來雖言世諦是三假. 今以無所得望

之終是性義. 爲今世諦所破. 今明. 裁起一

念作於生解卽是性義. 何者旣起心作生解.

心謂有此生復起於生心.  卽是有所得. 故名

爲性也. 若聞生謂生是滅生名爲因緣生. 而

遂作因緣解卽成因緣病. 須破此因緣. 故破

假實. 須望觀心精密投之. 不爾還成舊義. 二

者空假名人謂空於假生方是無生. 蓋是壞

生而辨無生. 爲對此緣故明假生卽是無生

名爲眞諦. 問不生不滅云何是眞諦中道. 答

以有空爲眞諦遠離生盡. 故稱爲中. 旣稱有

空則空不自空. 故名爲假. 如世諦不異也. 問

旣云空有爲世諦. 有空爲眞諦. 卽二諦□是

因緣假名. 稟敎之流聞有作有解. 聞無作無

解. 卽二諦□成性病. 論主破此性實二諦. 申

明因緣假名二諦. 卽二諦俱破性. 云何世諦

破性. 眞諦破假. 答余年二十二. 於紹隆寺不

此義諮師. 師云. 通論破假實. 卽具有四句.

向所問者卽二諦俱破性. 世諦破性生. 眞諦

破性無生. 故二諦俱是假也. 二者二諦俱破

假. 由來有所得世諦是假故假. 今明世諦是

不假假故世諦破假也. 因緣不假假眞諦破

由來假故假眞諦. 問他不明眞諦是假. 何以

破之. 答彼眞諦雖非假而假爲眞立名. 此假

名是名故名則亦得眞破假. 又中假師聞假

下	欄

作假解. 亦須破此假. 師云. 中假師罪重. 永

不見佛. 所以作此呵者本爲對性故說假. 令

其○悟耳. 而遂捨性存假謂決定. 爲是心有

所依故永不見佛. 宜須破之. 三者世諦破假.

眞諦破實. 此正對由來義. 由來世諦是三假.

眞諦四絶. 則非假. 故今明世諦破此有所得

假. 始得辨世諦爲假. 問云何破耶. 答世諦

是假者世諦何所待耶. 若待眞諦者眞諦非

所待. 世諦云. 何是能待. 世諦旣不待眞諦. 又

不自待世諦. 卽知. 世諦非待世諦非待. 云何

是假. 今世諦旣無此假. 故云世諦破假. 今之

世諦有不自有. 由空故有. 卽世諦始成假也.

眞諦破實者眞不自眞. 名爲俗眞. 眞非俗眞

則眞不成眞. 故因緣假眞破彼性實眞. 四者

世諦破實. 眞諦破假. 如前釋之. 問世諦破實

而世諦是假. 眞諦破假卽應眞諦非假. 答眞

諦破假生滅. 不言眞諦破一切假. 問旣具有

四句. 今何故言世諦破實眞諦破假耶. 答通

論假實乃具四句. 今欲釋二諦俱無生. 故世

諦無實生. 眞諦無假生. 故得分二諦無生爲

異. 若言世諦破實生. 眞諦破實不生. 卽破生

復作不生. 便不釋八不. 是以二諦不得俱破

實也. 若世諦破假生. 眞諦破假不生. 亦非

釋八不義. 故不得俱破假也. 若世諦破假生.

眞諦破實不生. 亦不釋八不. 故四門之中但

得世諦明無實生. 眞諦辨無假生耳. 問□有

眞諦亦破實生以不. 答取其義意卽亦有之.

以計實無生旣是有所得. 猶是生義耳. 但就

外人一往立義不言眞諦是生. 故眞諦不破

經數:一八二四

經名:中觀論疏卷第二本

頁數:二六

上	欄

生也. 次不常不斷者旣聞眞諦不生不滅. 由

來便謂有眞諦天然四絶之理. 有佛無佛性

相常住是故常. 而眞諦絶於四句. 此卽爲斷.

今破此斷常故云不斷常. 以非定有此眞

理故不常. 不曾有四句可絶故云不斷. 名爲

中道. 不一不異者. 惑者旣聞不生不滅不斷

不常. 便謂眞諦理無差別. 故名爲一. 卽開

善用之. 光宅謂眞理亦有淺深故累隔眞諦.

故名爲異. 今俱破之. 故云不一不異. 所以經

云. 無色無形對一相所謂無相. 以一相故不

可爲異. 以無相故不可言一. 不一不異名爲

中道. 不來不出者由來折俗得眞. 故名爲來.

從眞出俗. 目之爲出. 今破此來出故明不來

不出. 問何處作此釋. 答智度論釋集散品. 解

無爲法有集散云. 穿物得空. 是無爲之集. 塞

物失空是無爲之散. 集散卽是來出義也. 又

空色不可一故. 空非色內而出. 空色不可異

故. 空非色外而來. 不來不出爲眞諦中道. 問

世諦假生滅卽不生不滅爲眞諦中道者. 亦

得世諦假斷常卽不斷不常爲眞諦中道耶.

答通卽例之. 但佛弟子許世諦是生滅. 諱世

諦是斷常. 故非例也. 一異來出卽可通二義.

次二諦合具八不. 合明二諦中道者此有二

義. 一者合論二諦以釋中道. 二者泯二歸乎

不二辨於體中. 就合明二諦爲中復有三義.

一者欲釋經論但明二諦義. 卽二諦攝法義

周. 不須明於三諦. 二者單明二諦. 此是單

明用中. 合明二諦. 合辨用中. 第三明非眞非

俗方是體中. 此釋經中三諦義也. 問云何但

中	欄

明二諦爲中耶. 答則關內影師舊二諦中道

義是也. 彼云. 眞故無有. 俗故無無. 眞故無

有雖無而有. 俗故無無雖有而無. 雖無而有

不滯於無. 雖有而無不累於有. 不滯於無. 故

不斷. 不累於有故不常. 卽是不有不無不斷

不常中道. 此合釋四不之義. 以生常是有. 滅

斷爲無故也. 不一不異者例上應云. 以俗諦

故非一. 以眞諦故不異. 俗故無一雖異而. 一

眞故無異雖一而異. 雖異而一. 故不滯於異.

雖一而異. 故不著於一. 不一不異名爲中道.

若對破立者開善謂眞俗一體. 故名爲一. 龍

光謂眞俗異體. 故名言異. 今俱斥之. 故云不

一不異. 所以天龍釋大品明十種散動. 而一

異是二種散動. 故知. 眞俗不可一異. 東陽傅

大士二諦頌云. 二諦□非雙. □乖未曾各. 比

色隨不隨. 飄[&FFFF]#泊無泊. 其人本不學問. 尙

知. 二諦不可一異. 肉尋經論者有定執乎. 不

來不出者眞諦空故不來. 俗諦有故不出. 出

猶去也. 例上可知. 問各明二諦中道已竟. 何

故復合明二諦中道耶. 答但明俗諦不明眞

諦. 卽偏墮有邊. 但明眞諦不明俗諦. 卽偏隋

空邊. 今合明二諦離此二邊. 故名中道. 大

朗法師敎周□二諦. 其人著三宗論云. 佛所

以立二諦者. 以諸法具空有二. 所以不偏. 故

名中道. 問世諦絶性. 眞諦絶假. 合明二諦

治何偏耶. 答但明世諦絶性不明眞諦絶假.

卽名爲偏. 但明眞諦絶假不明世諦絶性在

義亦遍. 以具明二諦俱絶假實卽義始圓正.

故名中道. 問云何是二諦合明中假耶. 答合

下	欄

明離二偏爲中. 合明二諦因緣故是假也. 次

泯二諦. 以犯不二明中道者. 若作體用明之

上三種皆是用中. 但用中有離有合. 各明二

諦中道爲離. 卽是各正二諦義. 合明二諦中

道卽是合正二諦義. 今次明體中者卽是收

用歸體所以須此一重者. 稟敎之流聞說二

諦. 更作二解卽成二見. 故大品經云. 諸有

二者無道無果. 涅槃經云. 明與無明愚者謂

二. 亦眞之與俗愚者謂二. 今明諸佛菩薩無

名相中强名相. 說欲令因名相悟無名相. 故

不二而二名爲二諦. 欲令因不二二悟二不

二. 故名不二中道. 以空有爲世諦. 世諦卽

生. 有空爲眞諦. 眞諦名爲滅. 旣稱空有卽不

有. 故云不生. 有空卽非空. 故云不滅. 不生不

滅卽是非眞非俗中道. 不常不斷者亦得例

上. 眞諦有佛無佛性相常住. 故名爲常. 世諦

有法虛假. 必歸磨滅. 故稱爲斷. 如來說此

因緣常無常. 爲令衆生了悟非常非無常. 故

名爲中道. 亦得展轉相釋. 惑者聞非眞非俗

不生不滅中道. 便爲是常. 旣非眞俗絶於眞

俗. 故名爲斷. 爲止此心. 旣非生滅亦非斷

常. 乃名中道. 不一不異者. 若例上義以空有

爲世諦. 世諦卽是無差別差別. 故名一異. 以

有空爲眞諦. 眞諦是差別無差別. 故名異一.

異一卽非一. 一異卽非異. 非異非一名爲中

道. 若爲成上者. 惑者旣聞中道不生不滅非

常非斷. 便謂泯然一相. 若除一相便謂中道

亦有淺深. 便是異相. 以有所得 人心必有所

依. 若不住一便墮於異. 是故今明旣非生滅

經數:一八二四

經名:中觀論疏卷第二末

頁數:二七

上	欄

斷常. 卽亦非一異. 不來不出者例上明以空

有爲世諦. 世諦故有來. 有空爲眞諦眞諦息

於有法. 故名爲去. 如來說此來去爲令悟無

來去. 以來是不來相來. 故來無所來. 去是不

去相去故去無所去. 不來不去名爲中道. 若

成上義者旣聞中道具上六不. 便謂中道出二

邊之外. 故名爲出. 向執二邊卽中道不成. 今

捨二邊故有中道. 故中道始成. 爲息此心明

中非邊外. 是故不出. 尙無邊可出. 何中可來.

問何故作如此釋. 答論云. 以此八事總破一

切法. 破一切法者歷破衆生心所行事. 衆生

心唯行此八事中. 故今皆悉不之. 令心無所

行. 無所行故無所得. 卽是○悟無生. 故作此

釋也. 次結束之雖有四種中假合但成一中

一假. 非眞俗爲體. 故名爲中. 眞俗爲用. 故稱

爲假. 問何故以非眞俗爲中. 眞俗爲假. 答寄

於兩非息二邊之見. 故名爲中. 實非眞俗爲

衆生故强作眞俗名說. 故眞俗名假. 二者體

用悉名爲中. 以中是正義. 以具有非眞俗及

以眞俗. 以義始正故悉名爲中. 三者眞俗非

眞俗皆是假. 所以皆稱假者□是如來假名

字說. 故皆悉是假. 所以然者道門未曾眞俗.

假說眞俗. 故眞俗是假. 亦未曾非眞俗. 假

說非眞俗. 故非眞俗亦是假. 又眞俗不自眞

俗. 是非眞俗眞俗眞俗旣是假. 非眞俗不自

非眞俗由眞俗. 由眞俗故非眞俗卽非眞俗

亦是假. 問俱中俱假復得合爲一假. 合成一

中以不. 答具足眞俗非眞俗義乃圓正. 始成

一圓中. 眞俗非眞俗不自始是一圓假也. 問

中	欄

單明眞俗是何中何假. 直明非眞俗復是何

假何中. 答一往目之非眞俗爲體假. 眞俗爲

用假. 眞俗爲用中. 非眞俗爲體中. 所以作

此語者爲欲釋論文中假. 故一往立於體用.

復爲對由來眞俗是體. 無有非眞俗體故. 明

眞俗是用. 非眞俗方是體. 令其捨眞俗二見

得○悟耳. 若守此語作解者其過更深. 師又

云. 直稱體用卽無復縱跡. 所以然者旣稱體

用. 卽是因緣. 因緣體用卽寂滅性. 云何更守

此言耶. 如體用一事旣爾. 六根所對四儀動

靜常須識. 其是因緣若精識因緣則知. 因緣

四儀未曾四與不四. 無復下心處. 所以於此

四儀不起愛見. 卽常與道合. 師又云. 凡有所

說皆爲息病. 病息則語盡. 如雹□草草死而

雹消. 不得復守言作解. 守言作解還復成病.

無得解脫. 又師云. 以觀心發言卽言不動觀.

言不動觀竟何嘗言. 師又云. 寄言以顯道實

無言可寄卽知. 言不異道旣無言可寄. 何道

可寄言. 卽心下一無所依. 若復依此無所依

卽無依還是依. 冀○悟之賓望玄指而一變.

擧一可例諸耳. 問師何故立於中假. 復以何

義破中假耶. 答上已釋竟. 今當重說對由來

性義. 是故立假治學敎偏病. 所以明中. 令捨

偏不著中. 性去不留假. 卽須知. 偏捨無所

捨. 性去無所去. 昔山中學士名慧解法師. 云

惑去論主去. 此去無所去. 而遂捨偏著中. 除

性立假. 以此安心卽畢竟不見佛. 所以然者

佛心無所依. 汝心有所寄. 乃與佛隔. 何由見

佛. 爲此義故須破之. 又須破中假者人未學

下	欄

三論. 已懷數論之解. 今聽三論又作解以安

於心. 旣同安於心卽俱是有所得. 與舊何異.

又過甚他人. 所以然者昔旣得數論舊解. 今

復得三論新智. 卽更加一見. 師云. 此是足載

耳. 可謂. 學彌廣例彌多. 而經論意在息心達

本源. 故號爲沙門. 又息之以至於無息矣. 所

言不破中假者. 體道之人達此性假本來是

道不須破之. 旣欲破之豈非破於道耶. 最須

深見此意. 而今言破者爲其不知所立性假

本來是道. 故用道爲非道. 今還令其悟非道

爲道. 故云破耳. 實不破也. 二者又須知. 性卽

是假. 凡夫顚倒謂假成性. 諸佛觀之性常是

假. 故云一切世諦. 若於如來常是第一義諦.

三者體道之人知此道未曾假性. 假性出自

兩緣. 亦如一道未曾眞俗. 眞俗出自二緣. 四

者尋敎之流須識諸佛菩薩內得無□之觀.

外有無方之辨. 說假爲性. 說性爲假. 說性假

爲非性假. 非性假爲性假. 若守片言便喪圓

意. 非學三論者矣

中觀論疏卷第二(本畢)

中觀論疏卷第二末

釋吉藏撰

因緣品第一

淺深門第五. 問他亦云. 有爲世諦. 空爲眞諦.

與今何異. 答須初章語簡之. 他云. 有有可有

則有無可無. 故有不由無卽無不由有. 有是

經數:一八二四

經名:中觀論疏卷第二末

頁數:二八

上	欄

自有. 無是自無. 今無有可有卽無無可無. 無

有可有由無故有. 無無可無由有故無. 由無

故有有不自有. 由有故無無不自無. 有不自

有故非有. 無不自無故非無. 非有非無假說

有無. 故與他爲異. 問非有非無假說有無. 是

中假義不. 答非也. 此明有無義耳. 良由有

不自有故非有. 無不自無故非無. 非有非無

假說有無. 卽有無始成也. 故是始明有無義

耳. 不言非有非無是中. 有無卽是假. 得意

密取此語名爲中假. 亦無所妨. 問初章與中

假何異. 答若總□此一章. 爲初學之章門皆

是初章. 一切法不離中假. 故皆是中假. 而師

分之一往異. 初章者他有有可有卽有無可

無. 今無有可有卽無無可無. 他有有可有不

由無故有. 有無可無不由有故無. 今無有可

有由無故有. 無無可無由有故無. 他不由無

故有有是自有. 不由有故無無是自無. 今由

無故有有不自有. 由有故無無不自無. 他有

是自有名有故有. 無是自無名無故無. 今有

不自有名不有有. 無不自無名不無無. 此四

節語爲初章也. 不有有則非有. 不無無卽非

無. 非有非無假說有無. 此是中假義也. 問

初章中假明何物義耶. 答初章是伏. 中假是

斷. 初明假有無. 是伏性有無. 次明假有無. 入

非有非無. 卽性有無永斷也. 故初章中假爲

破性病. 性病若去此語亦不留. 若守初章中

假者是中假師耳. 又云. 初章是動執生疑. 謂

動性有無之執. 令疑性有無. 中假卽破性執

釋疑. 中破性執. 假爲釋疑. 明假說有無. 何失

中	欄

有無義耶. 二者他但以有爲世諦. 空爲眞諦.

今明若有若空皆是也諦. 非空非有始名眞

諦. 三者空有爲二. 非空非有爲不二. 二與

不二皆是世諦. 非二非不二方名爲眞諦. 四

者此三種二諦皆是敎門. 說此三門爲令悟

不三. 無所依得始名爲理也. 問以前三皆是

世諦. 不三爲 眞諦以不. 答得如此也. 問若

爾與理敎何異. 答自有二諦爲敎不二爲理.

若以二爲世諦. 不二爲第一義. 世諦是敎. 第

一義爲理. 皆是轉側適緣無所妨也. 問何故

作此四重二諦耶. 答利根聞初卽悟正道. 不

須後二. 中根聞初不悟. 聞第二方得入道. 下

根轉至第三. 始得領解也. 又爲釋於經論. 經

論之中或言. 有是世諦. 空爲第一義. 如大品

云. 菩薩住二諦中. 爲衆生說法. 爲著有者

說空. 爲著空者說有. 卽初重意. 大品又云. 若

有若無世諦故說. 非有非無第一義諦. 卽第

二重意. 華嚴云. 不著不二法以無一二故. 卽

第三重意. 華嚴又云. 諦了分別諸法時無有

自性假名說. 悉欲分別世諦義. 菩薩因此初

發心. 一切諸法語言斷心行寂滅如虛空. 悉

欲分別眞諦義. 菩薩因此初發心. 此以一切

言說爲世諦. 言妄慮絶爲第一義諦. 卽第四

重意也. 又爲對由來但有一重二諦. 故今明

此四重意. 又爲破四病故說四門. 初明於凡

夫是有名爲世諦. 於聖人是空名第一義諦.

次明爲破有故言空耳. 諸法未曾是有. 亦未

曾是而. 空有□出兩情. 故皆是世諦耳. 知未

曾空有名爲眞諦. 次明爲破空有故言非空

下	欄

有耳. 竟未曾是空是有. 何曾是非空非有. 故

空有非空有二不二皆是世諦. 非空非有非

不空非不有方是眞諦. 次明說四句爲俗. 非

四句方乃是眞. 問此四重二諦云何釋八不

耶. 答初以生滅爲俗. 不生滅爲眞. 次生滅

不生滅皆俗. 非生滅非不生滅爲眞. 第三生

滅爲二. 不生滅爲不二. 二不二皆俗. 非二非

不二爲眞. 次明此三皆俗. 不三爲眞. 問但應

釋八不. 云何乃云非生非不生. 何名釋八不

耶. 答眞俗旣通四重. 不生亦具四種. 一者初

開生無生爲二. 次則生無生皆是生. 非生無

生始是無生. 三則生無生二. 非生無生不二.

二與不二皆生. 非二不二始是無生. 四者此

之三種皆是名言. □悉是生. 言妄慮息方是

無生. 故八不之言其旨深遠也. 問此出何文.

答智度論釋無生法忍云. 不生不滅不不生

不不滅不共非不共是名無生法忍. 此明生

無生四句畢竟不生始是無生忍. 故知. 無生

通此四句. 問攝山大師何故以二諦爲敎也.

答須深得此意. 正道未曾眞俗. 爲衆生故作

眞俗名說. 故以眞俗爲敎. 此是望正道爲言

也. 二者拔由來二諦之見. 故明二諦爲敎. 由

來理二諦根深. 言二諦有兩理故成□石二

見. 二心不可除. 睿公云. 道俗之不夷. 二際之

不泯. 菩薩之憂也. 大師無生內充. 慈風外

扇. 爲拔二理之見故言眞之與俗皆是敎也.

至道未曾眞俗. 卽未學者遂守二諦是敎. 還

是投語作解. 由來二諦是理爲理見. 今二諦

爲敎復成敎見. 若得意者境之與敎皆無妨

經數:一八二四

經名:中觀論疏卷第二末

頁數:二九

上	欄

也. 以眞俗通理. 故名爲敎. 眞俗生智. 卽名爲

境. 如來說二諦. 故二諦爲敎. 如來照二諦. 卽

二諦爲境. 然二諦未曾境敎. 適時而用之. 同

異門第六. 什師未至長安本有三家義. 一者

釋道安明本無義. 謂無在萬化之前. 空爲衆

形之始. 夫人之所滯滯在1未有. 若□心本無

則異想便息. 睿法師云. 格義迂而乖本. 六

家偏而未卽. 師云. 安和上鑿荒途以開轍. 標

玄旨於性空. 以爐冶之功驗之. 唯性空之宗

最得其實. 詳此意安公明本無者. 一切諸法

本性空寂. 故云本無. 此與方等經論什肇山

門義無異也. 次琛法師云. 本無者未有色法.

先有於無故從無出有. 卽無在有先有在無

後. 故稱本無. 此釋爲肇公不眞空論之所破.

亦經論之所未明也. 若無在有前則非有本

性是無. 卽前無後有. 從有還無. 經云. 若法

前有後無卽諸佛菩薩便過罪. 若前無後

有亦有過罪. 故不同此義也. 第二卽色義. 但

卽色有二家. 一者關內卽色義. 明卽色是空

者此明色無自性. 故言卽色是空. 不言卽色

是本性空也. 此義爲肇公所呵. 肇公云. 此乃

悟色而不自色. 未領色非色也. 次支道林著

卽色遊玄論. 明卽色是空. 故言卽色遊玄論.

此猶是不壞假名. 而說實相. 與安師本性空

故無異也. 第三溫法師用心無義. 心無者無

心於萬物. 萬物未嘗無. 此釋意云. 經中說

諸法空者. 欲令心體虛妄不執. 故言無耳. 不

空外物. 卽萬物之境不空. 肇師詳云. 此得在

於神靜. 而失在於物虛. 破意云. 乃知心空

中	欄

而猶存物有. 此計有得有失也. 此四師卽晉

世所立矣. 爰至宗大莊嚴寺曇濟法師著七

宗論. 還述前四以爲四宗. 第五于法開立識

含義. 三界爲長夜之宅. 心識爲大夢之主. 今

之所見群有皆於夢中所見. 其於大夢旣覺

長夜. 獲曉卽倒惑識滅三界都空. 是時無所

從生而靡所不生. 難曰. 若爾大覺之時便不

見萬物. 卽失世諦. 如來五眼何所見耶. 第

六壹法師云. 世諦之法皆如幻化. 是故經云.

從本已來未始有也. 難曰. 經稱幻化所作無

有罪福. 若一切法全同幻化者. 實人化人竟

何異耶. 又經借虛以破實. 實去而封盛. 未得

經意也. 第七于道邃明緣會故有名爲世諦.

緣散故卽無稱第一義諦. 難云. 經不壞假名

而說實相. 豈待持散方是眞無. 推散方無蓋

是俗中之事無耳. 次齊隱士周□著三宗論.

一不空假名. 二空假名. 三假名空. 不空假名

者經云. 色空者此是空無性實. 故言空耳. 不

空於假色也. 以空無性實故名爲空. 卽眞諦.

不空於假故名世諦. 晩人名此爲鼠樓栗義.

難云. 論云. 諸法後異故知. 皆是無性. 無性法

亦無. 一切法空故. 卽性無性一切皆空. 豈但

空性而不空假. 此與前卽色義不異也. 空假

名者一切諸法衆緣所成. 是故有體. 名爲世

諦. 折緣心之都不可得. 名爲眞諦. 晩人名之

爲安○二諦. ○比爲眞. ○色爲俗. 難曰. 前有

假法然後空之還同緣會. 故有推散卽無之

過也. 第三假名空者卽周氏所用. 大意云. 假

名宛然卽是空也. 尋周氏假名空原出僧肇

下	欄

不眞空論. 論云. 雖有而無. 雖無而有. 雖有

而無所謂非有. 雖無而有所謂非無. 如此卽

非無物也. 物非眞物也. 物非眞物於何而物.

肇公云. 以物非眞物故是假物. 假物故卽是

空. 大朗法師關內得此義授周氏. 用氏因著

三宗論也. 今總詳之. 然若封執上來有所得

皆須破之. 若心無所寄無所得. 適緣取悟皆

得用之. 亦但府經論者. 釋道安本無. 支公

卽色. 周氏假名空. 肇公不眞空. 其原猶一. 但

方言爲異. 斯可用之. 攝法門第七. 自上以來

都是就二諦以釋八不. 然八不言約義□. 意

深理遠. 總攝一切大乘經論甚深□密義. 今

略歷約十條以解釋之. 一者八不明十二因

緣不生不滅. 大涅槃經亦云. 十二因緣具足

十不. 具五性義. 以十二因緣不生不滅能生

觀智. 故卽境界佛性. 能發無生滅觀. 卽是觀

智佛性. 觀智明了謂菩提果性. 斷常諸邊畢

竟寂滅. 旣大涅槃果果佛性. 然十二因緣未

曾境智. 亦非因非果. 卽中道正性. 此五性

非是五體. 卽一十二因緣不生不滅具足五

種. 故知. 八不具五性也. 二者八不卽是雪山

全如意珠偈. 偈云. 諸行無常是生滅法. 生

滅滅已寂滅爲樂. 此偈上半卽無生滅生滅

義. 下半偈謂生滅無生滅. 若但有生滅無無

生滅. 則但有生滅義猶未足. 亦不成生滅. 故

稱爲半. 若但有無生滅無有生滅義亦未足.

又無生滅義亦不成. 故復呼爲半. 若生滅無

生滅義方具足. 故名全如意珠. 八不不性實

生滅. 始得顯無生滅生滅. 故成上半偈意. 八

經數:一八二四

經名:中觀論疏卷第二末

頁數:三○

上	欄

不明無假生滅. 故是生滅不生滅. 卽下半偈

意. 然此偈但就心觀行作之. 卽顯然可解. 此

心本性不生不滅. 以顚倒故無生滅於衆生

成生滅. 故言諸行無常是生滅法. 今以正觀

心此生滅不可得. 卽生滅心便息. 故云生滅

滅已生. 問云何心生滅而生滅便息. 答通明

破假性意. 生若實生不應待滅. 以待滅故生

卽生無自性. 故自性生便息. 生無自性由滅

故生卽是因緣生. 因緣生卽是寂滅性. 故假

生滅便息. 以有生滅是故無常. 以生滅滅已

所以爲常. 以無常故苦. 卽知. 常名爲樂. 故言

寂滅爲樂. 以無常故苦. 苦故不自在名無我.

以無常苦無我爲智人所惡. 故稱不淨. 今生

滅旣滅. 所以爲常. 常故卽樂. 旣有常樂卽

自在爲我. 諸佛菩薩之所欣樂名之爲淨. 故

八不大宗具八行觀. 以具八行觀故便除八

倒. 以識無生滅生滅故. 於生死中不起常等

四倒. 以識生滅無生滅. 卽悟涅槃不起無常

等四倒. 不起常倒故非常. 不起無常倒故非

無常. 非常非無常. 故名中道. 以中道故卽有

正觀. 佛爲衆生如實說名正經. 菩薩如實而

說名爲正論也. 又識無生滅生滅故不起常

倒. 異凡夫人. 了生滅無生滅不起無常倒. 異

二乘行. 故非凡夫行. 非賢聖行. 是菩薩行

也. 問此論欲示菩薩正行故標八不在初者.

由來亦作如此破八倒. 與今何異. 答今是因

緣義. 故云無緣滅生滅生滅無生滅. 無生滅

生滅豈是生滅. 生滅無生滅豈是無生滅. 故

未曾生滅. 亦非無生滅. 謂是法不可示. 言

中	欄

辭相寂滅. 詳此意上窮□漢. 下漏淵泉. 無復

縱跡. 不煩作之. 貴得意也. 三者八不偈卽

涅槃本有今無偈. 偈云. 本有今無本無今有

三世有法無有是處. 廣釋如涅槃疏. 今略辨

之. 上半卽無三世三世義. 下半三世無三世

義. 無三世三世卽是無生滅生滅義. 謂破性

實有所得三世. 卽一重八不. 下半明三世無

三世. 卽生滅無生滅. 卽第二重八不. 無三世

三世豈是三世. 三世無三世豈是無三世. 故

非三世非無三世. 故名爲中道. 若得此悟名

爲正觀. 宣之於言. 故稱爲論. 卽第三重八不.

四者此偈卽是三種般若 . 故論引般若無盡

品云. 菩薩坐道場時. 觀十二因緣如虛空不

可盡. 以觀十二因緣不生不滅能生觀智. 所

觀十二不生不滅卽實相般若. 生於觀智謂

觀照般若. 然十二因緣與境智更無二法. 十

二本無生滅. 於顚倒成生滅十二. 今了悟生

滅十二本不生不滅. 故名爲無生滅十二. 約

所觀義故十二爲境. 約能觀義故十二是菩

薩觀. 故迷悟更無二體. 境智非別兩法. 以得

如此悟爲衆生說法. 故稱爲論. 卽文字般若.

五者卽此八不是淨名入不二法門. 然不二

法門是不可思議之本. 如肇公云. 語經宗極

卽不二爲言. 以一道淸淨故名不二. 眞極可

軌. 所以云法. 至妙虛通目之爲門. 蓋是衆

敎之旨歸. 群聖之靈府. 淨名現病之本意. 文

殊問疾之所由. 問何以知不二法門卽是八

不. 答三十餘菩薩說不二法命初卽云. 生滅

爲二. 法本自不生. 今亦無滅. 得此無生法忍

下	欄

者. 是爲入不二法門. 然此入不二法門卽是

中觀論三字. 不二法門故名爲中. 能生觀智.

所以稱入. 諸菩薩說入不二. 卽是論也. 然

彼品有三階明不二. 一者衆人假言明不二.

未辨不二無言. 二者文殊雖明不二無言而

猶言於不二. 三者淨名辨不二無言. 而無言

於不二. 不二旣有三階. 八不亦爾. 初假言

明八不. 未辨八不無言. 二者明八不無言. 而

猶言於八不. 三明八不無言. 而無言於八不

也. 六者此之八不卽是妙法蓮華經. 何以知

然. 藥草品云. 究竟涅槃常寂滅相終歸於空.

光宅之流謂. 此空是陸身滅智. 小乘之法不

喜聞之. 下云. 復有住禪得神通力. 聞諸法

空心大歡喜放無數光. 度諸衆生. 是名大樹

而得增長. 光宅謂. 此空爲未極. 蓋是小草之

流耳. 問此空云何是八不. 答橫論則理超八

事. □則四句皆絶. 不知何以目之. 强稱爲空

耳. 故知. 此空卽是八不. 問何故言終歸於空.

答道超四句理經百非. 蓋是諸法本體. 言三

乘一乘常無常等. 皆是方便之用耳. 若息一

切用則歸於此本體. 故言終歸於空. 又說一

切敎令悟此理. 故是終歸於空. 肇公論云. 九

流於是乎交歸. 群聖於是冥會. 甚深若斯. 而

謂是陸身滅智. 一何可傷. 問云何名此爲妙

法蓮華. 答以道超四句理絶百非. 故名爲妙.

妙體可軌. 目之爲法. 不爲一切諸邊所染. 畢

竟淸淨喩之蓮華. 問以萬善爲乘. 乘名妙法.

妙法喩若蓮華. 云何乃說空義. 答經云終歸

於空. 終歸於空者雖復說萬行終令得此淨